als_Latn dik_Latn sag_Latn
ILVA TARE - Profesioni nuk ma lejon të sëmurem
Gazetarja e njohur e ekranit rrëfen detajet e raportit të saj me shëndetin, ushqimin, gjimnastikën, mjekun, kontrollet mjekësore dhe eduktatën shëndetësore
Edhe në qoftë se ka dhimbje koke, temperaturë, apo shqetësime të tjera, e ka të pamundur të mos dalë në ekran. "Kontrata" e bërë me shikuesit e emisionit "Tonight" e detyron që të dalë me çdo kusht, dy herë në javë në ekran. Kjo është arsyeja që Ilva Tare thotë se profesioni nuk ia lejon që të sëmuret. Në një bisedë që zhvilluam me gazetaren e njohur, ajo rrëfen se i është dashur që të përballet me sëmundjen edhe teksa ndodhet përballë të ftuarvë, në studion televizive. Ilva është shfaqur vazhdimisht e gjallë, impulsive, plot energji dhe angazhimet e shumta profesionale, i kanë shkaktuar jo pak lodhje trupit, por ajo pohon se nuk e ndjen sëmundjen kur është në punë.
Ndonëse shëndetin ia dedikon, gazetarja e njohur e ekranit përpiqet të jetojë brenda vetes dhe në harmoni me natyrën. Ajo qëndron larg dietës strike, vitaminave, gjimnastikës së rregullt, mjekut personal apo check-up-eve. Por, synon gjithmonë të bëjë një pakt me shëndetin dhe të mos jetë e varur nga shqetësimet apo të jetë obsesive ndaj përkujdesjes shëndetësore. Për më shumë detaje, na ndiqni më poshtë....
Ilva. Në ekran reflektoni energji dhe vitalitet. A reflektohet kjo në një gjendje të mirë shëndetësore?
Energjitë kanë lidhje me shumë me karakterin, temperamentin dhe personalitetin e një njeriu që e bën të duket vital ose jo. Sigurisht që edhe një dhembje koke të ndikon në punën tëndë, por kam qenë me fat që në ekran ndoshta nuk më pushon dhembja e kokës, por unë nuk e ndjej.
Shëndetin, ia dedikoni kryesisht, përkujdesjes, apo genit familjar?
I besoj genit familjar.Nënës sime i dedikoj linjat; madje, më është bërë shprehi sa herë më pyesin për linjat, u them se "i kam trashëgimi nga mami"
A mbani dietë? Jeni e kujdesshme me ushqimin, për të mos marrë kalori të tepërta?
Nuk mbaj ditetë por nuk jam ndonjë hamëse. Dita ime ka një ritëm frenetik dhe nuk e kam luksin që t’i kushtoj kohën e duhur vakteve. Më së shumti, fokusohem tek një pjatë e shijshme.Deri më tani nuk më ka ndodhur që të shtoj kilogramë që të më vënë përpara përgjegjësisë për të matur gramaturat e kalorive. Nëse do më ndodhte të jeni të sigurt që do merrja masa.
Cilit prej vakteve ju i kushtoni më shumë rëndësi? Çfarë ushqimesh preferon Ilva?
Drekës i kushtoj më shumë rëndësi, por është në varësi të ditës.
Përdorni suplimente vitaminash për të pasur energji?
Nuk i duroj dot vitaminat. Po lexoja diku se vitaminat janë po aq të dëmshme për efekt anësore sa edhe ilaçet. Shpresoj që të jem e lidhur me natyrën, për sa më shumë kohë të jetë e mundur.
A bëni rregullisht gjimnastikë? Cila është alternativa që zgjidhni në përditshmërinë tuaj: Vrapi apo palestra?
Do më pëlqente vrapi. Nuk besoj se do zgjidhja ndonjëherë palestrën, por më së shumti, më mungon një shëtitje në ajër të pastër. Që të jem e sinqertë, dita ime nuk ma lejon ta realizoj shpesh. Në fundjavë edhe ndodh
Pamja e jashtme, kryesisht fytyra, është pjesë e rëndësishme e imazhit për një gazetare televizioni. Sa rëndësi i kushtoni estetikës?
Nuk jam shumë e dhënë pas qendrave estetike dhe të merrem me lëkurën sepse falë genit të mamasë nuk kam patur kurrë probleme, por kujdesem të kem gjithmonë kremrat e duhur.
Në cilat raste shkoni për të bërë kontrolle mjekësore ( check up ); kur shfaqen shqetësime, apo rregullisht, njëherë në 4 apo 6 muaj?
Jam neglizhente me shëndetin dhe më vjen keq ta pohoj, por jam si pjesa më e madhe e shqiptarëve në këtë pikë. I vetmi kontroll i rregull është vajtja te dentisti
Po konsulta me mjekun? A keni mjek personal ( familje)? Nëse, mund të na rrëfeni diçka rreth raporteve të komunikimit me të?
Nuk kam një mjek personal dhe kam bërë mirë që nuk e kam zgjedhur se druaj se kjo gjë do më bëntë të varur nga çdo sinjal jo i mirë shëndetësor.
Ju ka ndodhur ndonjëherë në jetë të keni probleme shqetësuese shëndetësore? Si keni vepruar? Çfarë sjellje keni treguar ndaj sëmundjes?
Vitin që shkoi më është dashur të bëj një intervistë me temperaturë. Me këtë dua të them se puna e një gazetareje nuk të lejon të thuash jam sëmurë. Në përgjithësi, i lë ilaçet përgjysëm sapo mendoj që jam mirë. Duhet ta ndryshoj këtë, por më shumë uroj të mos kem probleme serioze me shëndetin
A besoni tek mjekësia alternative ( inteligjente )? Përdorni çajra apo qetësues të tjerë bimorë?
Kam një prirje për të lexuar mbi mrekullitë e mjekësisë alternative. Kam dëgjuar edhe histori të pabesueshme. Mendoj që mjekësisë tradicionale do t’i duhet gjithmonë të gjejë një të mesme edhe me mënyrat alternative. A e ndiqni informacionin shëndetësor?
Sa herë mundem të lexoj e bëj me kënaqësi
Në çfarë niveli do ta vlerësonit veten përsa i përket edukatës shëndetësore?
Me notë kaluese për sa i përket edukatës, por me një notë shumë të mirë përsa i takon shëndetit.
Çfarë mesazhi keni për lexuesit e gazetës Shëndet Plus ?
Në jetë është shumë e rëndësishme sidomos për një gazetare marrëdhënia me të tjerët, por do të veçoja raportin e veçantë që një njeri duhet të ketë me trupin e tij. Sa më shumë informacion dhe ndërgjegjësim aq më harmonik është shëndeti fizik dhe ai mendor. Por, një këshillë: Mos e teproni kurrë me përkujdesje obsessive, sepse rrezik të ketë efekt të dëmshëm.
THËNIE
DIETA
Nuk mbaj ditetë por nuk jam ndonjë hamëse. Dita ime ka një ritëm frenetik dhe nuk e kam luksin që t’i kushtoj kohën e duhur vakteve
VITAMINAT
Nuk i duroj dot vitaminat. Po lexoja diku se vitaminat janë po aq të dëmshme për efekt anësore sa edhe ilaçet
GJIMNASTIKA
Do më pëlqente vrapi. Nuk besoj se do zgjidhja ndonjëherë palestrën, por më së shumti, më mungon një shëtitje në ajër të pastër
RAPORTI ME MJEKUN
Nuk kam një mjek personal dhe kam bërë mirë që nuk e kam zgjedhur. Druaj se kjo gjë do më bëntë të varur nga çdo sinjal jo i mirë shëndetësor.
SËMUNDJA
Në përgjithësi, i lë ilaçet përgjysëm sapo mendoj që jam mirë. Duhet ta ndryshoj këtë
MJEKËSIA ALTERNATIVE Mendoj që mjekësisë tradicionale do t’i duhet gjithmonë të gjejë një të mesme edhe me mënyrat alternative
KËSHILLA E ILVËS
Mos e teproni kurrë me përkujdesje obsessive, sepse rrezik të ketë efekt të dëmshëm.
JU REKOMANDOJME
Çantat “Elefant” - aksesorët më unikë dhe trendy të kësaj vere
Je në kërkim të një aksesori mode shumë të vëçantë për këtë verë? Një sugjerim për të gjitha fashion-istet do të ishte një çantë “elefant” nga koleksioni më i ri veror i Parfois...
5 tendencat kryesore të modës që çdokush duhet ti ndjekë këtë verë
Vera është ndër sezonet më të bukura edhe përsa i përket modës, pasi ofron shumë kolorit dhe variacione në stilin e të veshurit...
Çfarë ndodhi në eventin më "Italian Style" të kryeqytetit?
Tashmë qe është sezoni i verës të gjithë e kanë mendjen veçse te udhëtimet dhe sigurisht ka filluar numërimi mbrapsht i ditëve në kalendar deri sa të afrojnë të shumëpriturat pushime në destinacionet që në duam më shumë...
Pushimet erdhëëën.... Ja cila është gjëja e parë që të duhet për udhëtimin e ëndërruar!
Vera asociohet gjithnjë me pushimet, me detin, rërën dhe sigurisht me udhëtimet dhe aventurat qe ti pret nga udhëtimet e tua ....
Në kërkim të dhuratës ideale për 1 Qershorin? Ja dhurata që do ta gëzonte pa masë çdo fëmijë
Na ndan vetëm një ditë nga festa e fëmijëve, nga 1 Qershori…
Po kërkon një stil “Cool & Chic”? Ja 6 kombinimet më trendy të verës
Je në kërkim të një look krejt të ri “Cool & Chic” për ketë sezon të ri veror por ende nuk di se çfarë ja vlen të shtosh të garderobën tënde??
Syzet me xhama transparente – si u kthyen në një trend këtë verë?
Syzet me xhama transparente janë kthyer në një tendencë të re këtë sezon vere...
Humbja e 15 vjeçares të “Gjeniut të Vogël” që tronditi sot vendin
Një ngjarje e rëndë ka prekur sot vendin tonë. 15 vjeçarja Blerta Papa, e cila njhet nga publiku nga pjesëmarrja e saj te “Gjeniu i vogël” ka humbur jetën pas një operacioni në një Spital privat...
Fundi i cili nuk del kurrë nga moda: Ja si ta kombinoni sipas tendencave më të fundit
Fundi i cili nuk del kurrë nga moda: Ja si ta kombinoni sipas tendencave më të fundit
Geta rrjetë dhe xhinse – trendi më i ri i modës së pranverës
Këtë pranverë një tendencë e re shumë trendy jane getat rrjetë të cilat vishen nën xhinse, rrymë kjo e përhapur fillimisht nga yjet e shoubizit...
Kim befason sërish: foto e nxehtë para pasqyrës
Kim Kardashian ka tërhequr sërish vëmëndjen e mediave përmes një fotoje të re të publikuar në snapchat...
Këngëtari i njohur shqiptar bëhet baba për herë të parë
Këngëtari i njohur shqiptar Albatrit Muqiqi dhe bashkëshortja e saj Egzona janë bërë prindër për herë të parë mëngjesin e sotëm...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn glg_Latn als_Latn sun_Latn als_Latn ban_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn